Aiemmin tapahtunutta: -Miksi olen täällä?
En voi mennä Valko-Venäjälle tyhjin käsin.
Jos joudun todistamaan siitä,
miten päästin ohjukset terroristien käsiin,
sinun on todistettava, miten päädyit kartellin huumejunaan.
Se olisi huono juttu.
Tällä hetkellä tarvitsen sinua ja sinä minua.
Ellet ole kertonut lakimiehelle liikaa.
Makaat hänen kanssaan. -Hän on hyödyllinen työkalu.
Oletko koskaan ollut rakastunut?
Satsaan mieheen, joka voisit olla,
jos vain ryhdistäytyisit.
Jätätkö minut?
Mutta tapasi rämpiä vakavien juttujen läpi toivoen, että kaikki menee hyvin,
on liian parikymppistä minulle.
Agentti, joka kertoi tietolähteelle entisen lempinimesi, on Xander Goi.
Menin Wieniin, ja joku yritti tappaa minut matkalla lentokentälle.
Vittu!
Tiedätkö, kenet minun pitää lahjoa? -Lev Orlova.
Rahat eivät riitä. Voiko sveitsiläisen tilin jäädytyksen purkaa?
Tilin saa auki vain, jos pankki tekee poikkeuksen.
Kenelle minun pitää puhua?
Haluan treffit kämppiksesi kanssa.
Vapautan pakotteet tunniksi. Vain siten sitä ei huomata.
Apurin lapsi kuoli. En halunnut Dawnin saavan valttia.
En luota Dawn Gilbaneen.
Samaa mieltä. Siksi lähetän sinut.
Lähetän teidät Geneveen Hendricksin vahdeiksi.
Viemme teidät Italiaan, josta jatkatte autolla.
Oletko innoissasi? Pääset kotiin. -Ensin meidän on selvittävä matkasta.
NETFLIX-SARJA
GEORGETOWNIN OIKEUSTIETEELLINEN
Lupaan palauttaa sen heti aamulla.
Tämä on hakuteos.
Sitä ei saa viedä kirjastosta.
Voinko sitten mitenkään jäädä sulkemisajan jälkeen?
Koe on huomenna, ja professori siteeraa aina tätä kirjaa.
KOLME VUOTTA SITTEN
Turhauttavaa, koska painos on loppu.
Ei poikkeuksia.
Suljemme neljän minuutin päästä. -Olisit kiltti.
Kolme minuuttia. Tuhlaat aikaasi.
Hei.
Olen Owen.
Mitä?
Olen Owen. Olen sopimusoikeuden kurssillasi.
En ole koskaan eläessäni nähnyt sinua.
Niinkö?
Odotahan.
Entä nyt?
Hyvä on.
Niin. Ihan sama.
Voisit vain ottaa kirjan.
Joo, se olisi varastamista.
Opiskelemme juristeiksi.
Ne eivät sovi yhteen.
Kai palauttaisit sen?
Teknisesti se on vain kirjan lainaamista kirjastosta.
Sehän on kirjaston koko idea.
Hei.
Me suljemme. Haluan sen kirjan takaisin.
Oikeastiko?
Eläisit vähän.
Mikä on pahinta, mitä voi tapahtua?
Varoitus, erottaminen, varkaussyyte?
Älä viitsi. Niin ei kävisi.
Ei mitään noista.
Kuule, kaveri.
Owen.
Jos yrität iskeä minua, en ole kiinnostunut.
En yritä. Yritän vain auttaa, ja vaikutat tosi stressaantuneelta.
Olen kunnossa.
Oletko varma?
Ole kiltti. -Ei.
Oikeustieteellinen kirjasto. -En halua pilata iltaasi.
Mutta tuolla on mies tyydyttämässä itseään.
Mitä? -Tosi groteskia.
Hänellä on paita päänsä päällä,
ja hän hinkkaa kuin yrittäisi sytyttää tulta.
Tule tänne heti, ennen kuin tarvitaan vahtimestaria.
Siunattua yötä.
Ota kirja.
Nosta se ylös.
En voi uskoa, että tein tuon.
Miksi tein sen?
Sinulla oli tarve.
Jos alamme kaikki rikkoa sääntöjä tarpeidemme takia,
se on sivilisaation loppu.
Kapinallisuus on sinulle selvästi uutta,
mutta asun täällä, ja usko pois,
hakuteoksen lainaaminen ei johda tuntemamme sivilisaation tuhoon.
Mutta jos syyllisyys kalvaa sinua, otan kirjan -
ja palautan sen huomenna. Pikkujuttu.
Halusitko, että varastan sen, jotta sinä voit käyttää sitä?
Mitä?
Ei, ehdottomasti…
Joo. Siis vähän.
Mutta nyt kun olemme rötöstelleet yhdessä, voimme opiskella yhdessä.
Lupaan, etten yritä iskeä sinua. -Niin varmaan.
Oikeasti.
Pysyn kaverivyöhykkeellä lopun lukukautta.
Lupaan olla paras opiskelukaveri, joka sinulla on koskaan ollut.
Ja sitten isken sinua.
Sovittu?
Sovittu.
SVEITSI
NYKYHETKI
En halua olla leikkikalusi.
Nyt vain egoilet.
Sehän on täydellinen peitetarina.
Nuori, seksikäs, tyhmä.
Hyvä on, mutta kun pääsemme Geneveen, menen shoppailemaan.
Menen kylpylään ja manikyyriin.
Älä ole ärsyttävä.
Tämä on meille ainutlaatuisen vaarallinen hetki.
Geneve on Venäjän mafian leikkikenttä.
Saavatko venäläiset tietää, että olet täällä?
Meidän pitää mennä vain hakemaan rahani ja häipyä.
Olisin luottavaisempi, jos Xander Goi ei johtaisi operaatiota.
Unohda Goi.
Tästä lähtien voimme luottaa vain toisiimme.
Kunhan intressimme ovat samat.
Sanoit niin kauan sitten,
kun kysyin, voinko luottaa sinuun.
Tarkoitatko, että se on muuttunut?
Minusta olemme jo sen vaiheen ohi.
Olemme sidoksissa toisiimme.
Pidit siitä tai et.
Missä Owen on?
Matkoilla.
Tiedätkö missä?
En tiedä. Jossain kylmässä paikassa kai.
Hän varasti talvitakkini.
Kuka? Mustasukkainen eksäkö?
Ei. Owen.
Hannah yrittää selvittää, minne hän meni.
Geneveen.
Sen piti luullakseni olla salaisuus.
Autoin häntä ulkomaisten pakotteiden kanssa.
Hän kuulosti stressaantuneelta. Kyse oli kuulemma elämästä ja kuolemasta.
Älä vastaa.
Hei, äiti.
Olen lähistöllä ja voisin viedä sinut töihin.
Sepä mukavaa.
Mutta olen juuri lähdössä ovesta ulos.
Hyvä. Olen kymmenen minuutin päässä. Ehkä 20:n. Nähdään alhaalla.
GENEVE
Mitä sinä teet? -Rauhoitu vain, leikkikalu.
Peitetarinasi on olla koriste käsipuolessa.
Jos haluan puristaa kättäsi tai kouria persettäsi,
sinun pitää tykätä siitä.
Kun tämä on ohi, teen valituksen henkilöstöosastolle.
Onnea siihen.
Kotka on laskeutunut.
Kotka?
Pikemminkin idiootti.
Joo, operaatiosta puuttuu näyttävyyttä.
Lisäksi tulimme Hendricksin tueksi.
Jos hän onnistuu, se on hyvä CIA:lle.
Kirjaudun sisään.
Mutta se on huono juttu meille.
Jos hän onnistuu tässä,
hänestä tulee koskematon.
Jos hän saa tietää, että vakoilemme häntä, hän tuhoaa meidät.
Vaikka Nyland lähetti meidät?
Älä ole naiivi. Päälakimies ei ole uskollinen meille.
Siksi meidän on huolehdittava itsestämme.
Hendricksiä pitää syyttää virheistä,
ja meidän on otettava kunnia voitoista.
Pidän tuosta. Ylävitonen.
Tervetuloa Geneveen. Olen operatiivinen tukenne täällä.
Kuulimme siitä.
Xander, muistanet Max Meladzen.
Hei, yhteyshenkilön nimen paljastaminen on protokollan vastaista.
Samoin CIA:n lakimiehen murhayritys.
En yrittänyt tappaa CIA:n lakimiestä.
Kyllä yritit, Xander.
Luulit, että annoin Owenille kompromatia sinusta. En antanut.
Enkä ole vieläkään antanut, mutta annan, jos annat siihen syyn.
Ei tarvitse uhkailla.
Uhkaukset toivat minut tänne, joten pitäydyn uhkauksissa.
Mutta hei, jos olet kiltisti, voitamme kaikki.
Hyvä on.
Käydään suunnitelma läpi.
Sopii.
Huomenna menemme Bank of Genevaan.
Pääsemme yhdelle Maxin jäädytetyistä tileistä,
joka on taianomaisesti käytössä kello 10:n ja 11:n välillä.
Kun rahat ovat turvassa,
Max ottaa yhteyttä Lev Orlovaan ja järjestää tapaamisen,
jotta hän voi ostaa itsensä vapaaksi Venäjän mafian epäsuosiosta.
Sitten pääsen kotiin nukkumaan viikoksi.
Saat sen kuulostamaan helpolta.
Ei, sanoisin, että se ei ole pulmallista, vaikka olen varma, että se muuttuu.
Tietääkö Kirill, että olen täällä?
Paikallinen mafiapomo.
Jos ei tiedä, hän saa tietää.
Puolet henkilökunnasta on hänen palkkalistoillaan.
Pidä matalaa profiilia, kunnes menet pankkiin aamulla.
Jos kaikki menee hyvin, pääsette pois lounaaseen mennessä.
Sinulle tuli viesti konsulaatista.
Kiitos.
Mikittiköhän hän paikan?
Tiedän, että mikitti.
Menen konsulaattiin. Voinko luottaa, ettet joudu pulaan?
Ehdottomasti et.
Max, oikeasti.
Käy kylvyssä, tilaa huonepalvelusta, mene kylpylään. Palaan pian, jooko?
Kyllä, sir.
EI YHTEYTTÄ
SAKSA
TUNTEMATON NUMERO
Haloo? -Max löysi kamerasi.
Viisivuotias siskontyttönikin olisi piilottanut paremmin.
Sinulla ei ole siskontyttöä.
Mistä vitusta tiedät?
Pengoitko tietojani, Goi?
Ja sinäkö muka et minun?
Kilpailemme samasta ylennyksestä.
Älä viitsi. Ei se ole kilpailu.
Olet kotieläin. Minä olen saalistaja.
Se paikka on minun,
joten yritä olla pilaamatta operaatiotani.
Pidän itsevarmuudestasi,
mutta se työ vaatii sulavaa toimijaa, ei tylppää asetta.
Jou!
Hei!
Hyvältä näyttää, DG. -Kiitos.
Mene yläkertaan.
Minibaarissa on olutta. Älä koske gluteenittomaan leipääni.
Suunnittelukokous puolen tunnin päästä.
Selvä.
Oliko se Standish? -Joo.
Hänen tiiminsä saapui juuri.
Olemme valmiina omaan osaamme. Älä munaa omaasi.
Iso hali.
Miten töissä menee?
Hyvin.
Miksi hait minut kahvin ja leivonnaisen kanssa?
Kuoliko kissamme?
Miten Jeffin kanssa menee?
Hän kutsui minut siskonsa häihin viikonloppuna.
Se taitaa olla jotain.
Hienoa.
Hän sopii sinulle.
Nyt tiedän, että suunnittelet jotain.
Mitä nyt?
Eikö Jeff olekin presidentin talouspoliittinen erityisavustaja?
Niin.
Jeff voisi auttaa minua, koska hän on töissä Valkoisessa talossa.
Asia vaatii hienovaraisuutta.
On parempi, että tulisi sinun kauttasi.
Haluan tietää, kuka osallistui määrärahakokoukseen -
kansliapäällikön kanssa torstaina.
Pyydätkö minua vakoilemaan puolestasi?
Pyydän palvelusta.
Minulla on asiakas. Hän haluaa tietää, oliko kilpailija samassa huoneessa.
Ei, minusta ei ole sopivaa käyttää poikaystävääni tiedonantajana.
Niin asiat toimivat Washingtonissa. Suhteet ja palvelukset.
Miten luulet saaneesi työsi?
Aika hiljaista täällä.
En ole huomannut.
Niinkö? Kitchens, Ebner ja Hendricks ovat poissa.
Eivätkö ne liitykin toisiinsa? -En tiedä enkä välitä.
Odota. Miksi sinä välität?
Koska toisin kuin te pelkurit,
haluan tietää, jos paskamyrsky on tulossa.
Jätän väliin.
Jäisin mieluummin bussin alle -
kuin saisin syöpädiagnoosin.
Nopea kuolema, tiedäthän?
Paitsi ettei kuolema ole ikinä nopea täällä.
Ei.
Vitun vittu.
Mitä?
Owen tässä. Olen konsulaatissa. Halusitko jutella?
Hei, Owen.
Halusin vain pikkuisen jutella siitä, miten vitun kusessa olemme.
Miksi? Mitä nyt tapahtuu?
Ilmeisesti kadonneet rakettimme on jäljitetty -
Lázaro Cárdenasista Tangerin satamaan.
Ne ovat siis todennäköisesti matkalla Etelä-Sudaniin.
Selitän mittakaavan sinulle.
Se on paikka, jota monet terroristit kutsuvat kodikseen.
Selvä. Huono juttu.
Sanoit, että ohjukset on deaktivoitu.
Herää, Owen.
Niiden toimintakunto ei merkitse mitään.
Jos lehdistö saa tietää tästä, pelimme on pelattu.
"CIA antaa ohjuksia terroristeille."
Etusivun ylälaidan juttu!
Ymmärrätkö nyt?
Owen?
Janus, ole hiljaa ja anna minun ajatella.
Sinun on tehtävä siitä hämmentävämpää.
Mistä?
Skandaalista, Janus. Amerikkalaiset eivät kestä monimutkaista.
Siksi Watergatesta puhutaan yhä, mutta Iran-Contrasta ei.
Ei vieläkään tajuta, miten Nicaraguan huumekapinalliset -
liittyvät panttivankeihin Libanonissa.
Jos siis uskot, että tämä todella menee pieleen,
sinun pitää keksiä, miten siihen liitetään mahdollisimman paljon hölynpölyä,
jotta The New York Times ei saa helppoa otsikkoa.
Tuo on kaikkien aikojen typerin,
mahdollisesti nerokkain asia, mitä olet ikinä ajatellut.
Tiedän. Sekoita pakkaa, niin kukaan ei saa siitä otetta.
Yritä samalla saada ne raketitkin takaisin.
Ohjukset.
Ohjukset. Ihan sama.
Haista paska.
Kuka siellä?
Concierge, madame.
Tuon lahjan, jonka lähetitte hakemaan.
Onko se malli, jossa on GPS? -Kyllä.
Voinko auttaa vielä jotenkin?
Ette. Kiitos.
Mitä vain hanasta löytyy.
Hei.
Tequila ja limetti, kiitos.
Jäillä.
Kiitos.
Hei. -Hei.
Miten menee?
Paremmin nyt.
Niin. Ymmärrän.
Olen Owen.
Marta.
Rankka päivä?
Tarpeeksi rankka,
että juon yksin viideltä tiistaina.
Mutta et juo yksin.
Et enää.
Kippis.
Oletko Genevestä?
Vain niin kauan, että valmistun koulusta.
Vai niin.
Entä itse?
Tulin yhteen tapaamiseen.
Ja sitten takaisin Amerikkaanko?
Onko se niin ilmeistä? -Ei.
Ei, se on hyvä.
Pidän amerikkalaisesta aksentista.
Minäkin pidän tuosta,
mikä ikinä sinulla onkin.
Ruotsalainenko?
Islantilainen.
Tekeekö se sinusta viikingin?
Olen aina halunnut suudella viikinkiä.
Suudellako vain?
Mitä sellaista teet, että sinun pitää kokoustaa Genevessä?
Olen poikalelu.
Vain typerä sisäpiirin vitsi.
Olen ystäväni tukena.
Tai ei niinkään ystävä, vaan pikemmin -
kollega kautta paha vihollinen.
Kaikki on -
ihan vitun harmaata aluetta.
Kuin roikkuisin sormenpäideni varassa.
Selvä.
Se on…
Kuulostaa hankalalta naiselta.
No, hän on…
En sanonut häntä naiseksi.
Kunhan oletin.
Kaltaisesi komea mies.
No, hemmetti. Tiedän, mitä tämä on.
Toivon niin. -Ei…
Aksentti, flirttailu, johdattelevat kysymykset.
Olet ulkomainen agentti.
Mitä?
Yrität saada minusta irti kompromatia, eikö niin?
Menemme yläkertaan pelehtimään,
otat seksikuvia, ja yhtäkkiä kiristätkin minua.
En ymmärrä, mistä puhut.
Älä viitsi. En ole vihainen.
Miksi olisin? Tämä on mahtavaa.
Minun pitää mennä.
Mitä? Ei. -Tämä muuttui juuri oudoksi.
Ei, älä lähde.
Olit todella vakuuttava. Uskoin kaksi sekuntia…
Ensi kertaa minua seksivakoillaan…
Ensi kertaa minua seksivakoillaan.
MAX: MISSÄ OLET?
MINULLA ON NÄLKÄ
Onko konsulaatissa kaikki hyvin?
On.
Kaikki on hyvin.
On vain toinen juttu, jota tutkin.
Oliko hotellilla rauhallista?
Ihan rauhallista.
Uskomatonta, että teit tätä kymmenen vuotta.
Niin. Se alkaa jo laukaista posttraumaattista stressihäiriötäni.
Äärimmäistä tylsyyttä -
yhdistettynä pelkoon, että koska tahansa asiat voivat mennä pieleen tuhoten urasi.
Niin, mutta olet nyt asianajaja.
Et johda tätä operaatiota.
Varmistamme vain, ettei McWeeny mokaa.
Tuo pihvi näyttää hyvältä.
He selvästi käyvät kuumana toisiinsa.
Makaavatkohan he yhdessä?
Eivät välttämättä.
Mutta se ei ole hyvä merkki Owenin puolueettomuudesta.
Oletko joskus maannut apurin kanssa?
Toki. En vain koskaan luonut tunteellista sidettä yhteenkään heistä.
Heistä?
Mikset koskaan lähennellyt minua?
Puhummeko oikeasti tästä -
tässä homeisessa asuntoautossa?
Joo.
Kaikki suhteeni ovat päättyneet ikävästi.
Pidän sinusta varmaankin liikaa pilatakseni suhteemme.
Mitä sinä teet?
Dokumentoin Owenin rikkeitä.
Jos pitää nostaa syyte häntä vastaan.
Siis tuhota hänet.
Vihta tai vasta.
Toin sinulle jotain.
Koska pääset minusta pian eroon,
halusin antaa sinulle jotain muistoksi minusta.
Kiitos.
Tämä on kivointa, mitä kukaan on ostanut minulle.
Kokeile sitä.
Joo. Se on hieno.
Näyttää hyvältä. -Niinkö?
Anteeksi, etten hankkinut sinulle mitään.
Toithan minut tänne.
Miltä kotimatka näyttää?
Jos kaikki menee suunnitellusti. Mitä elämäsi tulee olemaan?
Missä asut? Miten huvittelet lauantai-iltaisin?
Älä tee tuota.
Tee mitä?
Ei kannata kysyä tuollaista,
kun tiedän, että ne päätyvät kansiooni.
Eivät päädy.
Owen, tosipaikan tullen -
ja jos tietäisit hyötyväsi paljastamalla salaisuuksiani CIA:lle,
tekisit sen.
Teen sinulle palveluksen, kun en kerro.
Etkö aio siis ikinä kertoa, mitä tiedät Goista?
Paskat siitä jätkästä.
Kun Xander oli Valko-Venäjällä, hänellä oli suhde -
Kirillin vaimon kanssa.
Hemmetti.
En olisi uskonut hänestä.
Kirill ei selvästikään tiedä, eihän?
Kirill tiesi vaimonsa suhteesta, muttei tiennyt, kenen kanssa.
Hän kidutti ihmisiä selvittääkseen.
Hän tarjosi palkkiota, kun se ei auttanut.
Eipä ihme, että Xander pelkää sinua.
Voisit tapattaa hänet ja hankkia potkut hänelle.
Käyn vessassa.
Tilaisitko meille jälkiruokaa? -Toki.
Kuka sinä olet?
Kirill lähetti minut.
Tappamaan minut? -Ei.
Valehtelija. Hyvästele aivosi.
Odota. Vannon sen.
Hän pyysi selvittämään, mitä vittua teet Euroopassa.
Tulitko hänen kimppuunsa?
En kyllä aikonut.
Mutta nyt olen hieman tolaltani.
Voit sanoa pomollesi, että olen rauhan asialla,
mutta voin yhtä hyvin julistaa sodan.
Jos Kirill haluaa kysyä vielä jotain,
hän voi soittaa puhelimeesi. Sopiiko?
Unohdetaan jälkiruoka.
Mennään.
Minä nukun kai sohvalla.
Voinko käväistä ihan äkkiä vessassa,
ennen kuin valloitat koko…? Mitä?
Max…
Tarvitsen tätä.
Sinä tarvitset tätä.
Älä anna minun olla ainoa vaisto, jota et noudata.
Tässä, kulta.
Elektrolyyttejä pitää täydentää.
Se oli mahtavaa.
Niin.
Jeff.
Niin?
Ei mitään.
Ei. Mitä mietit?
Yhtä työjuttua vain.
Anna tulla. Ehkä voin auttaa.
Meillä on tapaaminen mahdollisen ison asiakkaan kanssa,
mutta osakkaat ovat siitä ihan hys-hys.
Tiedän vain, että se henkilö oli määrärahakokouksessa -
kansliapäällikön kanssa viime viikolla.
Tapaamisessa Kevinin kanssa oli muutamia ihmisiä.
Tiedätkö mitään muuta? -En.
Enkä normaalisti kysyisi,
mutta tuntuu, että asemani töissä heikkenee,
ja tarvitsen osakkaiden huomion.
Hyvä on.
Siellä olivat Bill Connelly ja Tracy Jimenez JPMorganilta -
ja Lucinda Jackson Vanguardilta.
Hyvä. Tutkin kaikki ja katson, kuka tulee ovesta.
Kiitos. -Pärjäät hienosti.
Tiedoksesi vain.
En ikinä kertonut, että menetit tyttäresi.
Jotkut asiat eivät kuulu heille.
Kiitos.
Yritä nukkua.
Huomenna on tärkeä päivä.
No niin.
Meillä on 59 minuuttia aikaa.
Sitten lennän Washingtoniin, ja sinä palaat kehiin.
Havaitsenko äänessäsi hiukan surua?
Tuleeko sinulle ikävä minua?
Ei. Tuleeko sinulle minua?
Ei.
Hei. Tulimme tapaamaan Markus Fischeriä.
Kiitos. -Huomenta.
Huomenta. -Miten voin auttaa?
Haluaisin nostaa rahaa tililtäni.
Totta kai. Tarvitsen tilinumeron ja pääsykoodinne.
En pääse tälle tilille. Se on jäädytetty.
Ei, se tili on avattu uudelleen. Uskokaa minua.
Voitte tarkistaa uudelleen.
Tili on USA:n pakotteiden kohteena.
Sen lisäksi, etten pääse tilille, protokolla vaatii,
että ilmoitan OFACille, että tiliä yritettiin käyttää.
Ei. Älkää tehkö sitä.
Odottakaa kaksi minuuttia. Minun pitää soittaa. Palaan pian.
Pelkäänpä, että… -Kaksi minuuttia. Rauhoittukaa.
Lupaan sen.
Mitä sinä teit?
Saatoin sekoittaa ajat.
Erehdyitkö ajasta? -Erehdyin.
Annoin sinulle kellon eilen! -Hei…
Oletin, että kun Linus antoi aikaikkunan,
hän tarkoitti Geneven aikaa.
Nyt luulen, että hän tarkoitti aamukymmentä DC:ssä.
Olemme kuusi tuntia etuajassa.
Korjaa tämä. -Teen sen. Odota siinä.
Jokin on vialla.
Missä Max on?
Paska! Tiesin, että tässä kävisi huonosti.
Puhelusi on…
Mikä hätänä? -Ei mikään.
Kuulostat stressaantuneelta.
Onko pankissa ongelmia? -Ei. Soitan, kun se on tehty.
Tämä linja on pidettävä vapaana.
Se on hän. -Hän soittaa.
Vastaa nyt. Vastaa vain. -Vastaa? Mitä minä…?
Haloo?
Anteeksi, että soitan näin aikaisin.
Sinun pitää auttaa minut pulasta.
Mitä nyt?
Sekoitin ajat pakoteikkunassani,
enkä saa yhteyttä OFAC-kontaktiini.
Voisitko käydä katsomassa, onko hän kotona?
Hän tapailee kämppistäni.
Joo… Ei onnistu.
Minulla on jokin vatsatauti.
On pysyttävä vessan lähellä.
Selvä, kiitos. Parane pian.
Salazar.
Minä tässä.
Ei kai tämä ole säälittävä yritys saada seksiä?
Ei. Olen Genevessä.
Jos et soita palataksesi yhteen, mitä tarvitset?
Haluan, että menet asunnolleni. Katso, onko kämppikseni Terence siellä -
ja onko hänen poikaystävänsä yökylässä.
En tee sitä. -Ole kiltti. Minä…
Minä mokasin.
Tarvitsen apua.
Mikä on osoitteesi?
Huomenta.
Owen ei ole täällä.
Tiedän. Owen lähetti minut.
Mitä nyt?
Kumpi teistä on Linus?
Owenilla on asiaa. Genevessä tuli ongelmia.
Selvä. Hitto, odota hetki.
Onko Owen kunnossa?
En saa kertoa.
Olet kotonani aamuneljältä. Haluan tietää, että hän on kunnossa.
Hän on toistaiseksi.
Mutta hänet tuntien se ei kestä.
Hän löytää toisen haihäkin, johon sukeltaa.
Ei, en voi tehdä mitään.
Kun tili on hälyttänyt, sitä ei voi enää vapauttaa.
Sinun pitää keksiä jotain muuta. -Selvä. Kiitos.
Voisimme ryöstää pankin. -Emme jumalauta ryöstä pankkia.
Totta. Sveitsin pankit ovat linnoituksia.
Kroatialaiset pankit ovat mahdollisia.
Mitä? En huomaa sinun keksivän mitään.
Owen, minne menet?
Liikettä.
Mitä helvettiä?
Hei. Mitä nyt?
Nyland ei taida uskoa, että pystyn hoitamaan homman loppuun.
Meidät lähetettiin taustatueksi. -Sinulle.
Paskapuhetta. Kukaan ei lähetä lakimiehiä auttamaan.
Syytätte Owenia, jos tämä menee pieleen, ja niin on käynyt.
Nyt hopeareunustan tämän paskan käyttämällä kaikkea kokemustasi -
tämän esteen ylittämiseksi.
Siirry, tulemme sisään.
Minne menet? -Owen tarvitsee meitä.
Ei. Jos hän on todella pulassa, CIA hakee hänet.
Hän ei ole vakooja, vaan asianajaja.
Vaikka olisikin, hän on allerginen avun pyytämiselle.
Haluatko lentää Geneveen pelastamaan hänet?
Hannah, erostanne on kaksi vuotta.
En minä… Kyse ei ole siitä.
Vain sinä ja minä välitämme hänestä.
Jos emme huolehdi hänestä, kukaan ei huolehdi. Pakkaa.
Varasin ykkösluokan liput aamukuudeksi.
Auto hakee meidät 20 minuutin päästä. -Minulla on töitä.
Ikkunattomassa toimistossa, joka haisee surulta.
Ykkösluokan paikoista tulee sänkyjä, nousun aikana saa lämpimiä keksejä,
ja ilmaisia juomia saa varmaankin koko lennon ajan.
Hyvä on, ilmoittaudun sairaaksi.
Sotkitko siis aikavyöhykkeet?
Kyllä. Se on hulvatonta, mutta se ei liity nykyiseen ongelmaamme.
Onko selvä? Maxin rahat on saatava ulos.
Mitä helvettiä täällä oikein tapahtuu?
Kitchens? Mitä hittoa teet operaatiossani?
Lähettikö Dawn sinut vahtimaan minua? -Ei, olen lakiosastolta.
Meidät lähetettiin Hendricksin tueksi.
Tunkeutumalla operaatiooni ilmoittamatta minulle?
Hei, Violet Ebner. Tulisitko kyytiin,
jotta maailma ei näe naurettavaan peiteautoomme?
Owen mokasi. Tilit on yhä jäädytetty.
Pitää soittaa Dawnille ja kertoa. -Mistä?
Siitäkö, että menetit operaatiosi hallinnan vai ettei sitä ollutkaan?
Entä jos sanomme olevamme verovirastosta,
tutkimme veronkiertoa ja tarvitsemme pääsyn tilille?
Mitä varten?
Verovelkojen perimiseksi hallitukselle.
Ei, se on paska idea.
Ja Yhdysvaltain työntekijänä esiintyminen on rikos.
Teknisesti olemme valtion työntekijöitä.
Se ei ole mikään paikallispankki.
Natsit piilottivat varastetut Vermeerit niihin holveihin.
Turvatoimet ovat tiukat. He tarkistavat kulkuluvat.
Luoja, miten hävisimme kylmän sodan teille?
Teemme tästä liian monimutkaista.
Työskentelemme CIA:lle. Mikä sen koko tehtävä on?
Kiinaa turpaan. -Kiinaa turpaan.
Kerätä tietoja.
Aivan, ja saada etua tietojen avulla.
On oltava jotain sitä pankkiiria tai sitä pankkia vastaan,
jolla saamme Maxin rahat.
Minulla on jotain, mutta sitä voi käyttää vain uhkauksena.
Olen uhkailemisen mestari.
Mitä se on?
Hei, tulimme takaisin. -Kuten selitin aiemmin…
Muistan hyvin, mutta nyt tilanne on toinen.
Anna meille pääsy hänen tililleen.
Muuten meidän pitää tehdä tälle jotain.
Tiedämme, että käytät tätä tiliä pestäksesi rahaa rikollisjärjestölle,
jolla on yhteyksiä niin sanottuun -
terroristijärjestöön.
Ellet halua maailman tietävän siitä,
mitä et halua, niin näpyttelet -
ja tulostat sekin hänen tilinsä koko saldosta.
Jos tiedät tästä tilistä,
se tarkoittaa, että olet sitä tarkkailevasta tiedustelupalvelusta.
Oletan, että CIA:sta, koska olet amerikkalainen.
Mutta tiedän myös tämän.
CIA ei tuhoaisi tuota tiliä paljastamalla sen,
koska sitten he eivät voisi seurata rahoja.
Se tarkoittaa, että olet tyhjä uhka.
Joten ole hyvä ja häivy.
Tämä paska saa riittää.
Hänen väkensä ei ehkä pysty tuhoamaan tiliä,
mutta minun väkeni polttaa sinut oikeasti elävältä, kun he saavat tietää,
että sinusta on tullut CIA:n apuri,
joka auttaa valvomaan rikollista ja terroristista toimintaa,
joka kulkee pankkisi kautta.
Se on vale.
Mitä väliä? Meidän pitää vain ilmoittaa, että olet ystävämme,
ja päädyt kuolleena sveitsiläiselle kujalle,
joka on kyllä kaikista kujista hienoin.
Pitäisitkö tuota hetken?
Totta kai. -Kiitos paljon.
Kuollut on silti kuollut, vai mitä? Mikset siis tekisi, mitä pyydämme?
Eläisit pidempään, terveemmin ja onnellisemmin.
Vaikka haluaisin, en voi antaa käyttöoikeutta hänen tililleen.
Se lukittiin heti, kun yritin avata.
Hei, minulla on tallelokero.
Hän voi avata sen.
Kyllä. Sen voin tehdä.
Olkaa hyvä.
KAPTEENI VALKOINEN TALO
Hei, Jeff. En voi puhua nyt. Minä…
Sain potkut. -Mitä?
He luulevat, että olen vuotanut tietoja.
En voi sille mitään, että kerron innoissani työstäni.
Merijalkaväen sotilas saattoi minut ulos.
Voi luoja. Olen tosi pahoillani.
Mikä hätänä?
Hankin Jeffille potkut.
Mitä? Miten?
Ethän kertonut kenellekään keskustelustamme?
Ei, en tietenkään.
Pitää mennä. Nähdään illalla.
Itse asiassa, Jeff…
Huomenta. -Hankitko Jeffille potkut?
Kevin Mills pyysi minua auttamaan vuodon löytämisessä.
Tiedän, etten ollut täysin avoin kanssasi.
Valehtelit päin naamaa.
Et olisi auttanut, jos olisin kertonut.
Onpa huonoa vanhemmuutta.
Kulta, joskus on pantava isojen tyttöjen housut jalkaan -
ja tehtävä ikäviä asioita yhteisen hyvän vuoksi.
Presidentin kansliapäällikkö jäi minulle palveluksen velkaa ja minä sinulle.
Kaikki voittavat.
Paitsi Jeff.
Munakas ja munat, kulta.
Olen heikko ja kamala ihminen ja joudun helvettiin.
Voinko kysyä jotain? -Tiedän, mitä aiot sanoa.
Tässä matkassa ei ole kyse Owenista. Tässä on kyse minusta.
Pakenen asioita, jotka minun pitää kohdata omassa elämässäni.
Kamalaa perhettäni, epäinhimillistävää työtäni, sairasta moraalista kompassiani.
Olen eksyksissä ja peloissani.
Owenin pelastaminen antaa minulle tarkoituksen,
nyt kun haluan tuntea itseni taas eläväksi ihmiseksi.
Aioin kysyä, voisinko antaa lentopyjamasi Linusille.
Joo, mutta kaikki tuo on totta.
Pankaa se lopuksi paikoilleen älkääkä koskaan tulko takaisin.
Missä rahat ovat? -Niitä ei ole.
Timantteja? -Ei.
Miten tämä auttaa ostamaan itsesi takaisin?
Koska tämä on yhtä arvokas.
Onko se velkakirja? Osakekirjoja?
Kompromatia.
Ota tämä. -Ei kiitos. Voit pitää sen.
Ei, minulla on jo yksi.
Otin Kirillin kaverilta, jonka hakkasin eilen ravintolan vessassa.
Siis…
Siksikö jätimme jälkiruoan väliin? -Niin. Ota ase.
Helvetti.
Mikä hänen nimensä oli?
Karolina.
Haluatko ottaa sen?
En.
Pane takaisin.
Soitan Kirillille ja järjestän tapaamisen.
Max tässä.
Meidän pitää tavata.
Tapaamme illalla.
Mitä sanomme muille? -Emme mitään. Livahdetaan takaovesta.
Ei, odota. Tukitiimin tarkoitus -
on auttaa meitä, jotta meitä ei tapeta.
Luota minuun. Olin tietolähde kymmenen vuotta.
Opin kantapään kautta, ettei kenellekään kerrota mitään, ellei ole aivan pakko.
Kuulostaa kätevältä tavalta tehdä mitä haluaa kysymättä lupaa.
Älä väitä, etteivät työtoverisi pettäisi sinua,
jos se edistäisi heidän uraansa.
Älä ikinä anna kenellekään tilaisuutta pettää sinua.
Pyydä mieluummin selviydyttyäsi anteeksi kuin kuole, koska luotit väärään ihmiseen.
Näytä puhelintasi. -Miksi?
Odota.
Kas näin. Laita se takaisin, kun kaupat Kirillin kanssa on tehty.
He ovat poissa.
Pankkiirin mukaan -
he kävivät tallelokerolla puoli tuntia sitten ja lähtivät takakautta.
Jo nyt on…
Monet haluavat tappaa sinut, Max.
Mutta tässä sitä ollaan.
Kuka tämä on?
Tappaja.
Hän näyttää lapselta.
Mikä olisi parempi valeasu?
Sillä ei ole väliä.
Hän ei voi pelastaa sinua, jos päätän tappaa sinut.
Jaa… Sitten et saa koskaan tietää, kuka makasi Stasian kanssa.
Max, et voi.
Tiesitkö, kuka oli vaimoni kanssa, etkä kertonut minulle?
Siitä ei ollut minulle hyötyä.
Palkkio.
Onko se yhä kaksi miljoonaa euroa?
On.
Mistä tiedän, että puhut totta?
No…
Minulla on kuvia.
Heistä kahdesta.
Yhdessä.
Tuntikausia.
Onko meillä sopimus?
Maksa hänelle.
Ei.
Lähetä se Leville.
Pidä sitä etumaksuna seuraavasta keskustelustamme.
Aion hyvittää tekoni, jotta voin palata kotiin.
On ihmisiä, jotka eivät toivota sinua tervetulleeksi takaisin,
vaikka tarjoaisit kuinka paljon rahaa.
Tiedän.
Siksi minulla on hänet.
Mitä sinä juuri teit?
Sen, mitä selviytyäkseni piti.
Olen niin lähellä kotiinlähtöä.
Max, sinun on parasta olla täällä.
Olen niin mennyttä.
Meidän pitää mennä.
Mitä hittoa tämä on?
Onko tuo Owen? -Mitä? Missä?
Hannah! Odota.
Ei.
Taisin nähdä Hannahin.
Tekstitys: Petri Kaivanto